होलाष्टक के बाद खरमास, 38 दिन न विवाह होंगे न शुभ कार्य
होलाष्टक और खरमास होने से नहीं होंगे विवाह, बाजार पर पड़ेगा असर, होली की तैयारियां भी हुईं शुरू
13 मार्च को होली है, लेकिन दो दिन पहले शनिवार से होलाष्टक शुरू हो गया है। इसके बाद होने पर खरमास की शुरुआत होगी। इससे 38 दिनों तक वैवाहिक कार्यक्रमों का आयोजन सहित किसी भी तरह के शुभ कार्यों पर रोक लग जाएगी।
इसके बाद शुभ कार्यों की शुरुआत 16 अप्रैल से होगी। शहर में कुछ महत्वपूर्ण स्थानों पर होली की तैयारियां शुरू हो गई हैं। शहर में कुछ स्थानों पर लोगों ने होली की तैयारियां शुरू कर दी हैं और कुछ स्थानों पर लोग दो या तीन दिन पहले ही शुरू करते हैं। फाल्गुन शुक्ल पक्ष अष्टमी शनिवार से होलाष्टक शुरू हो गई हैं, जो 12 मार्च को होने वाली पूर्णिमा तक चलेगा। ज्योतिषाचार्य सतानंद पांडे ने बताया कि इस बार फाल्गुन पूर्णिमा 12 मार्च को सूर्योदय से 8 बजकर 24 मिनट तक रहेगी। इसलिए प्रषोध बाधित है। गौधिल बेला शाम साढे 6 बजे से 7 बजे तक रहेगी, वही चौघडिया शुभ मुहूर्त में शाम 6 बजकर 23 मिनट से 7 बजकर 54 मिनट तक होलिका दहन करना शुभ रहेगा। इस दिन सर्वाथ सिद्धी योग और राज योग रहेगा इसलिए होलाष्टक के दौरान शुभ कार्य वर्जित माने जाते हैं।
ज्योतिष में होलाष्टक का क्या है: ज्योतिषाचार्य सतानन पांडे के अनुसार अष्टमी को चन्द्रमा, नवमी को सूर्य, दशमी को शनि, एकादशी को शुक्र, द्वादशी को गुरु, त्रयादेशी को बुध, चतुर्दशी को मंगल और पूर्णिमा को राहु उग्र में रहता है। इसलिए इन आठ दिनो में मनुष्य का दिमाग सुख और दुख की आंकाशाओ में रहता है।
क्या होता है खरमास: पंडित के अनुसार सूर्य जब मीन राशि में प्रवेश करता है, तो उस अवधि को मिनार्क कहते है। ज्योतिषशास्त्र के अनुसार सूर्य और गुरू का मेल नहीं है। इसलिए इस दौरान होने वाले मांगिलक कार्यों में विकृति आती है।
14 से होगा खरमास शुरू
होलिका अष्टक समाप्त होने के बाद 14 मार्च से खरमास शुरू होगा, जो 14 अप्रैल तक चलेगा। पंडित श्री पांडे ने बताया कि होलाष्टक को सूतक की तरह माना जाता है। इस कारण गृहप्रवेश, विवाह, मंदिरो में प्राण प्रतिष्ठा और अन्य शुभ कार्य नहीं किए जाते। खरमास शुरू होने से 15 अप्रैल के बाद ही वैवाहिक कार्यक्रम शुरू हो सकेंगे। इस प्रकार आज से 38 दिनाें तक शुभ कार्यो पर विराम लगा रहेगा।
कई स्थानों पर होगा होलिका दहन:
नगर पालिका के सीएमओ कामता प्रसाद गुप्ता ने बताया कि शहर में मुख्य रूप से चौक बाजार, हटवारा, गर्ल्स कॉलेज, फब्बारा चौक, सनीचरी बाजर, सटई रोड, पुराना पन्ना नाका, पुलिस लाइन तिराहा, महल चाैक और विध्यवासनी तालाब पर मुख्य रूप से होलिका का दहन किया जाता है। इसी के साथ शहर की दो दर्जन कॉलोनियों के लोग भी छोटे रूप में होलिका का दहन करते हैं। इन दौरान कई अप्रिय घटना न हो इसके लिए दमकल वाहनों सहित स्टाफ को तैयार रखा जाता है।
ज्योतिष
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva